text stringlengths 0 17.2k |
|---|
ili cali ni nshita ali mwitempele ukumfwa kuli bakasambilisha elyo no kulabepusha mepusho |
abalipo balipapile pamulandu wamyumfwile pamo na masuko yakwe |
kasambilisha abala asambilila umwine |
apa tulemonapo ifyo ilintu yesu talatendeko kusambilisha alisambilile |
ni mumusango umo wine abantu abalesungamino kuba bakasambilisha balingile baipela kukusambilila |
bushe kuti twasambilisha shani ukwabulo kusambilila |
icishiba ca menshi kuti catuma menshi mumumana nga cakuti cabala capokelela |
ici calola mukuti tilingile ukutwalililo kusambilila pamo no kufwailisha malembo |
elyo twingabomba pamo nga yesu uwalesambilisha bantu mu maka ico alishibe fintu alelandapo |
ilintu tulesambilishe cebo ico ifwe twasambilile tekuti tutine abantu |
nga cakuti abantu bakana masambililo tulebapela tabalekana ifwe lelo balekana lesa |
kasambilisha alingo kubo wa mushilo |
bakalemba mukati ka ba yuda bali bantu abalelembe cebo cakwa lesa mumifungulo muli ilya nshita |
nelyo aishibe cebo bwino baishibikwe ukuba babumbimunda |
ilingi line balesange nshila shakuleukilamo kucite fyo baibele yalesambilisha |
tatulingile ukupelela fye pakwishiba baibele lelo tulingile ukucite fyo ilesambilisha pakuti tube cakumwenako ku bantu tulesambilisha |
nga cakuti twaba abamushilo mumyeo yesu abantu tabakapelele fye pakumfwa masambililo yesu lelo bakasambilila na ku fintu balemona mu myeo yesu pamo |
ilintu abantu baumfwile yesu alesambilisha balipapile pa kumfwa ifyo amasambililo yakwe yapusene kuli yalya balepokelelo kufuma kuli bakalemba |
bushe fintu fyamusango nshi tusambilisha |
kasambilisha abomfye cebo cakwa lesa pakusambilisha |
pamo nga bakasambilisha umulimo wesu kulanga bantu ifyaba mu cipingo |
yesu aebele abantu ukuti isambililo alepele telyakwe umwine lelo lyapelwe kuli wene na wishi |
yesu alengele abasambi abali pabulendo bwakuya ku emao ukwibukisha malembo |
kasesema esra alebelenga malembo mukutekanya elyo alelondolwela bantu ifyo lesa alefwayo kuti bacite |
bakasabilisha bamo basambilishe fishilano fya bantu |
ifishilano fimo tafyabipa lelo fimbi fyalibipa kabili filapusana nefyo cebo cakwa lesa cisosa |
na yesu alicenjeshepo alisokele abantu pamulandu wa ubu bwafya mwaleke funde lyakwa lesa no kubake fishilano fya bantu |
lelo kwa fye ukushinshimuna banshinshimuna amasambilisho basambilisha mafunde ya bantu |
takwabe cintu nangu cimo icingabombo mulimo untu amalembo yabomba ico yena yonse yabe cebo caputwamo kuli lesa |
yaliikwatila maka ayane |
ukubomfya malembo ekwalengele kasebanya ukufulumuka ukufuma kuli yesu |
amalembo yalatukoselesha pamo no kutupele subilo |
ifintu fya musango yu fyalembelwe kale sana kukutusambilisha |
aya yene amalembo yalatupele subilo pamo no kutukoselesha ilintu tucili mukulolela malayo yakwa lesa ukufikilishiwa |
paulo acinkwile abakalamba balukuta ukuti panshita yamyaka itatu ilintu ali nabo mu efese alepyungila shikulu |
ici calola mukuti mu kubomba kwakwe mwali ifyo alecita ifingi |
tapelele fye mukubasambilisha malembo yamo yene lelo abafundile fikomo ifyalefwaikwa ukuti beshibe amapange pamo na maka yakwa lesa pali bene |
nga cakuti twabe lenge nkalata yakwa paulo ku bena efese tumonamo amapange yakwa lesa pamulandu walukuta pamo nefyo ifintu fyonse fipilibula ukulola ku mibele ya bantu abatetekela |
bushe mulukuta lwesu twalitantike mibombele |
bushe twalitantike fikomo ifikalamba mumipepele yesu kabili tulasambilisha pali fi |
bushe ni nshila nshi tusambilishishamo |
yesu alisambilishe fintu fingi ukupitila mukubomfye milumbe |
imilumbe malyashi ayakwato bupilibulo pabili |
ubupilibulo bwa kubalilapo kuti bwasangwa bwangu lelo bwa cibili bwena pakubusanga bufwaikwa ukutontonkanya |
kuti twabomfye milumbe ico ilasangwa mumikalile yesu kabili yalyanguko kumfwa |
munshinta shimbi yesu alebomfye fintu ifyalecitika mumikalile ya bantu ba ilya nshita |
pamo nga filya ulupungu lwa siloamu lwaponene no kwipaya bantu abengi muli yesu |
abomfeshe ci cacitike pakusambilisho kuti fintu ifibi ficitika ku bantu ababifi kukubasoka ukuti balapile pamulandu wa bubi bwabo |
naifwe bene kuti twabomfye fintu ficitika kukusambilisha pamo no kusoka bantu bambi |
ifintu tubelenga mu cipingo ca kale ifyacitike kukusambilisha bamushilo nafyo kuti twafibomfya pa kusambilisha |
pamo nge fyacitike kuli yona kumukashi wakwa loti |
kalemba wa kalata ku ba hebere abomfeshe ababomfi bakwe lesa abali ne citetekelo pakusambilisha aba hebere |
cisuma ukwibukisho kuti iciputulwa icikalamba ica cipingo ca kale calembelwe pakuti tusambilile fyo lesa abomfeshe abantu ababa pamo nga iwe naine |
nga cakuti twasambilila uyu musango lesa abomfeshamo abantu elyo twingaipela kukumubombela |
umulimo wa mupashi wa mushilo |
yesu aebele abasambi ukuti ilintu akaya elyo akatuma kasansamusha naumbi mupashi wa mushilo uukalaba pamo nabo kukubasambilisha no kubatungulula muli fyonse fyacishinka |
ukwishibe cebo cakwa lesa pamo no kwishiba lesa wa maka yonse kuti fyaishila fye mukusambilishiwa na mupashi was mushilo pantu ena eka eusokolola ifya bulesa |
abantu abatetekela kristu bonse pamo na balya basambilisha malembo balingile ukutungululwa no kwafwilishiwa na mupanshi was mushilo mukubomba kwabo |
paulo aleibukisho kuti lintu alesambilisha bena tesalonika cebo tacapelele fye mukwishila muli bucishinka lelo caleishila mumaka |
nakuba alilondolwele na pamulandu wa bukankala bwa mibele iyo bakashimika balingile ukukwata |
bushe bantu bamusango nshi tusambilisha |
inshita shimo tulatemwo kusambilisha bantu abacenjela kabili abafyuma ukucila ukusambilisha abashasambilila nelyo kucenjela |
kabili nshita shimo tulasanga ubwafya mukusambilisha umwanakashi uwaba ne misango yakuilekelesha |
apo yesu alifundile abantu abamisango iyalekanalekana naifwe tatulingile ukusulo muntu nelyo umo |
paulo asambilishe abantu bamisango yonse |
timote akoseleshiwe ukusambilishako abantu na bambi ifinu asambilile umwine pakuti nabo basambilisheko bambi |
mukulekelesha |
tulingile ukulabelenga pamo no kusambilile cebo cilabushiku |
tupepe ukuti mupashi wa mushilo atwafwe ukumfwa ifintu lesa alelanda kuli ifwe pakuti tulondolole ku bantu bambi |
twilaba ukulaikala umweo uwalingana ne fintu tulesambilisha |
tulingile ukutantika bwino ifintu tuli no kusambilisha pamo no kushimikila pakuti tukoseleshe no kulisha bena kristu abalingile ukubombela lesa |
tulembeleni ifyo muletonkanya |
inkuta shimo tashitantika imilimo ya kushimikila pamo no kubila imbila nsuma |
balekela mupashi wa mushilo kubatungulula |
bambi nabo batantika fye amashina ya babomfi |
lelo kwaliba inkuta ishitantika amashina ya babomfi pamo ne mitwe ya masambililo nangu amalembo yantu bali no kubomfya |
bushe musango nshi imwe mubomfya kabili mulandu nshi muubomfesha |
bushe mucita shani nga muli no mulimo uucilile amaka yenu kabili nimwe fye mwishibe ifyakuubomba bwino |
natumone ifyo yesu wene acitile |
umulimo naukula nangu kuli ubulwani |
mu cipandwa icalenga bubuli apakupenda cimo nokufika ku cipandwa icalenga butatu apakupenda ikumi limo na fibili |
mwi buku lya kwa marko emo tumona ubukulu bwa bulwani bwa ba fariseyo ku mulimo yesu atendeke ukubomba |
lelo nangu cali ifyo ululumbi lwakwa shikulu yesu kristu lwaile lulekulilako |
amabumba yaleisa kuli wene ukufuma mu ncende shonse ishashingulwike icalo ca galilea pakuti bondapwe na yesu |
umulimo nao uwakundapa walikwete amaka icakuti panshita imo abwelele no kwikala mu bwato pakuti akonkanyepo umulimo wakushimikila imbila nsuma |
pa mulandu wakukula kwa mulimo wakwe calengele ukuti inshita ifike iyakuti yesu asonte abekumi na babili ukuba bakafwa wakwe |
eico yesu aile ku lupili mupepi na kapernamu incende iyali iyamutalalila eko aile mu kupepa |
luka atweba ukuti yesu atwalilile ukupepa ubushiku bonse kuli lesa ukwabula no kumfwa ukunaka ku mulimo wa bushiku ubwafumineko |
ukupepa kwakwe kwashintilile pa mulimo ukalamba kabili uwacindamisha uwali pa mutima wakwe |
iyi nshita ninshi ali fye mupepi nokuti asonte abe kumi na babili nokubatuma ku mulimo wakuya balebila imbila nsuma no kucite fusungusho |
yesu aitile nokusonta abaume ikumi limo na babili aba muba yuda ukuba abasambi bakwe ukulingana nabo umwine alefwaya kabili aitile aba bantu ishina lyakutila basambi ne milandu abetile |
pakuti abe nabo ekuti akwate inshita yakwikala nabo |
pakuti abatume ekutila ukubapela umulimo wa kushimikila no kuposha amalwele pamo no kutamfya ingulu |
amashiwi yakutila pakuti babe nankwe mu cipingo ca new international version kuti yapilibula ukubamo umulimo wa kukansha |
icine teti kube ukutwishika ifunde lyakukansha abakuba intungulushi lyafuma mu cipingo |
cikomo ico tusanga mu cipingo ca kale ne cipingo cipya |
lesa umwine ewabikileko neli funde |
pantu tumona lesa aitile abrahamu no kumulanga ifyali mwipange lyakwe ilya milimo iyo alekabila |
umusango lesa alefwailamo abrahamu ukuti abe emusango umo wine yesu alefwailamo abasambi bakwe ukuti babe |
moneni ukupalana kwa kulanda kwa kwa yesu kristu no kwakwa yahweh |
Subsets and Splits
No community queries yet
The top public SQL queries from the community will appear here once available.